Publication: Magyar Közlöny
Issue: MK-2004-5 (Year: 2004, Number: 5)
Era: 2004-2010
Section: törvények módosításáról szóló 2003. évi CII. törvény
Paragraph Index: 671

4. Hangfelvétel-behozatal és szerzõi hangfelvétel-kiadás A Magyar Köztársaság területén kívül többszörözött, és belföldön forgalomba hozott, valamint a szerzõi hangfelvétel-kiadás alapján forgalomba hozott hangfelvételekre az 1—3. pontban meghatározott rendelkezéseket az alábbi eltérésekkel kell alkalmazni: 4.1. A Magyar Köztársaság területén kívül többszörözött, és belföldön forgalomba hozatalra kerülõ hangfelvétel esetében az ARTISJUS térítésmentesen, az írásba foglalt védjegyhasználati engedéllyel összefüggésben a forgalmazó használatába adja a hologramos címkét, ha a forgalmazó hitelt érdemlõen igazolja, vagy az ARTISJUS saját nemzetközi kapcsolatai (BIEM tagtársaságok, vagy az ún. központi hangfelvétel-jogosítás) révén tudomást szerez arról, hogy a többszörözési, behozatali és magyarországi terjesztési engedély fejében a jogdíjat a megfelelõ külföldi közös jogkezelõ szervezetnél megfizették. Hitelt érdemlõ igazolásként kizárólag a hangfelvétel származási országa megfelelõ szerzõi jogvédõ társaságának hangfelvétel címe(ke)t, a Magyar Köztársaságot, mint célországot, az export tételes (kiadványonkénti) megjelölését, mennyiségeit tartalmazó okiratát, vagy annak másolatát fogadja el az ARTISJUS. Ennek hiányában a védjegyhasználat engedélyezésének és a védjegyet hordozó hologramos címke kiadásának feltétele a hangfelvételen történõ zenefelhasználásra nézve az ARTISJUS-tól a jelen jogdíjközlemény alapján szerzett felhasználási engedély. 4.2. Szerzõi hangfelvétel-kiadás esetében az ARTISJUS a szerzõ használatába adja a védjegyet hordozó hologramos címkét — az írásba foglalt védjegyhasználati engedélyhez kapcsolódóan, — a szerzõ által írásban bejelentett példányszámban, — példányonként 10 Ft + ÁFA díj ellenében. A díj a szerzõt a hangfelvétel magáncélú másolására tekintettel a Felosztási Szabályzat szerint megilletõ (ún. üres kazetta) jogdíj megállapításához szükséges adatok rögzítése és kezelése fejében jár.

Source: https://magyarkozlony.hu/hivatalos-lapok/ea373a03b425cc09d105907e248bd14c62896f0b/dokumentumok/0f8edd72c739f50461cb1c5445cdaa51c64db6b3/letoltes